polyglot-tagger/wikipedia-language-snippets-filtered huggingface dataset:
రజ్జుసర్ప భ్రాంతి అనే పదబంధం వినే ఉంటారు. రజ్జువు అంటే తాడు, సర్పం అంటే పాము కనుక రజ్జు సర్ప భ్రాంతి అంటే తాడుని పామనుకోవడం. చీకట్లో నడుస్తూన్నప్పుడు కాలికి ఎదో పొడుగ్గా, మెత్తగా తగులుతుంది. అది పామేమో అని భ్రాంతిపడి, భయపడతాము. గుండె దడదడ కొట్టుకుంటుంది. అది కేవలం తాడు మాత్రమే అయితే బాగుండిపోతుంది అని మనస్సులో దేవుడికి దండం పెట్టుకుంటాం. చేతిలో దీపం ఉంది. ఆ దీపాన్ని పాదాల మీద వేసి చూస్తే నిజం తేలిపోతుంది. కానీ ఆ దీపం వేసి చూసేవరకు కాలి కింద పడినది ఏమిటి?
దీపం వేసి చూడగానే అది కేవలం తాడు మాత్రమే అని తెలుసుకున్నప్పుడు ముందు పడ్డ భయం అంతా మటుమాయం అయిపోతుంది. ఇక్కడ “దీపాన్ని పాదాల మీద వేయడం” అన్నది ప్రయోగం. ఈ ప్రయోగం జరిగిన తరువాత “తాడా? పామా?” అని రెండు దిశలలో పరిగెడుతున్న మనస్సు కుదుటపడి అది తాడు మాత్రమే అని నిశ్చయించుకుంటుంది. అప్పుడు మనస్సులో పాముకి ఇహ చోటు లేదు.
మనం రజ్జుసర్ప భ్రాంతి అన్న భావాన్నే భౌతిక శాస్త్రంలో “ష్రోడింగర్ పిల్లి” అంటారు. పిల్లిని గదిలో బంధించి, అది బతికి ఉందా, చచ్చిపోయిందా అని మెట్ట వేదాంతపు ధోరణిలో వాదించుకుంటూ గంటలకొద్దీ కాలం గడపవచ్చు. అదంతా కంచిగరుడ సేవే అవుతుంది. ప్రయోగం చెయ్యగా వచ్చిన ఫలితానిదే ఎప్పుడూ పై చేయి అవుతుంది. తలుపు తెరచి చూడు: పిల్లి బతికి ఉందొ చచ్చిపోయిందో తేలుతుంది. దీపం వేసి చూడు: కాలికి తగిలినది తాడో, పోమో తేలిపోతుంది.
అదే విధంగా ఎలక్ట్రాను ఉనికి విశ్వవ్యాప్తం. అది ఎక్కడ ఉందో చూడాలంటే దాని మీద దీపం వెయ్యాలి. దీపం ఎక్కడ వేస్తే అక్కడే ప్రతిస్థాపితమై కనిపిస్తుంది. అంటే మనం ప్రయోగం చేస్తే కానీ ఎలక్ట్రాను ఉనికిని నిర్ధారించలేము. ప్రయోగం ఎక్కడ చేస్తే అక్కడే కనిపిస్తుంది. ప్రయోగం చెయ్యకపోతే అది సర్వవ్యాప్తం!
ఈ ఊహ అందరికి సులభంగా అర్థం అయేటట్లు చెప్పడానికి ష్రోడింగర్ ఒక స్పురణ ప్రయోగం చేసి చూడమని సలహా ఇచ్చేడు. ఆ స్ఫురణ ప్రయోగానికి బదులు నేను భారతీయ వేదాంత తత్త్వం దృష్టిలో వ్యాఖ్యానించేను.
ష్రోడింగర్ ఏమన్నాడంటే “ఈ ప్రశ్నకి సమాధానం చెప్పాలంటే “తలుపు తీసి చూడడం” అన్న ప్రయోగం చేసి చూడాలి. తలుపు తీసి చూడనంత సేపూ “ఆ పిల్లి బ్రతికీ ఉంటుంది, చచ్చిపోయీ ఉంటుంది.” కానీ “తలుపు తీసి చూడడం” అన్న ప్రయోగం చెయ్యగానే సందిగ్ధతకు తావు లేదు. చావో, బతుకో చూడగానే తేలిపోతుంది.
తలుపులు, కిటికీలు అన్ని మూసేసిన ఒక చీకటి గదిలో ఒక పిల్లిని పెట్టమన్నాడు. ఆ గదిలో విషం కలిపిన పాల సీసా ఉంటుంది. సగటున, ఒక గంట వ్యవధిలో, ఎప్పుడో ఒకప్పుడు, ఆ సీసా ఒలుకుతుంది. అప్పుడు ఆ పాలు తాగి ఆ పిల్లి చచ్చిపోతుంది. ఆ సీసా ఎప్పుడు ఒలుకుతుందో ఇదమిత్థంగా చెప్పలేము; అది యాదృచ్చికంగా జరిగే ప్రక్రియ.
ష్రోడింగర్ పిల్లి అనేది ఒక స్ఫురణ ప్రయోగం , అనగా ఇది కేవలం ఊహాజనితమైన ప్రయోగం. ఈ ప్రయోగం చెయ్యడానికి ష్రోడింగరూ అక్కర లేదు, పిల్లీ అవసరం లేదు. పడక కుర్చీలో వాలి, ఆలోచించగలిగే శక్తి ఉంటే చాలు.
ఈ వీధిని 1837వ సంవత్సరంలో తెరిచారు, ఆ సమయంలో నగరాన్ని సందర్శించే జార్ నికోలస్ గౌరవార్ధం సర్స్కాయ వీధి అని పేరు పెట్టారు. 1919 లో, మొదటి అర్మేనియన్ అంతర్గత మంత్రి అరామ్ మనుకియన్ యొక్క మృతి తరువాత, ఆ వీధి అధికారికంగా అతని పేరుతో పిలవబడుతుంది. అర్మేనియా యొక్క సోవియట్జేషన్ తరువాత, 1921 లో బోల్షెవిక్ కార్యకర్త సురేన్ స్పాన్డరియన్ పేరిట ఈ వీధి పేరును కమ్యూనిస్టులు మార్చారు. 1991 లో అర్మేనియా స్వాతంత్ర్యంతో, అరం మానకియన్ . పేరు పునరుద్ధరించబడింది, ఆ వీధి అధికారికంగా అరం వీధిగా పేరు మార్చబడింది
యెరావాన్ లోని అనేక పురాతన, సాంప్రదాయ భవనాలకు ఆరం వీధిపై ఉన్నాయి. ఏదేమైనా, అర్మేనియా స్వాతంత్ర్యం తరువాత, వీధిలో ఉన్న చారిత్రక భవనాల్లో అధికభాగం పైఅంతస్తుల నిర్మాణం వలన ఆధునిక నివాస భవనాలలో పూర్తిగా నాశనం చేయబడ్డాయి లేదా మార్చబడ్డాయి. అబోవియన్ స్ట్రీట్ నుండి మాష్టోత్స్ అవెన్యూ వరకు విస్తరించి ఉన్న కొన్ని భాగాలలో మాత్రమే కొన్ని నిర్మాణాలు సంరక్షించబడ్డాయి.
అరం వీధి , ఆర్మేనియా రాజధాని యెరెవాన్ లో ఉన్నటువంతి ఒక వీధి. ఇది కెంట్రాన్ జిల్లాలో ఉన్నది. ఈ వీధి నామకరణం అరం మానకియన్ తరువాత పెట్టారు; ఆయన వాన్ రెసిస్టెన్స్ ఆఫ్ 1915 యొక్క నాయకుడు, మొదటి రిపబ్లిక్ ఆఫ్ ఆర్మేనియా స్థాపకుల్లో ఒకరు. ఇది ఆధునిక యరెవాన్ లోని పురాతన వీధులలో ఒకటి.
ఈ వీధి ఆగ్నేయంలో ఖాన్జాన్ వీధి నుండి, వాయువ్య ప్రాంతంలో మాష్టాట్స్ అవెన్యూ వరకు ఉంటుంది. ఈ వీధిపై యెరెవాన్ వెర్నిసేజ్ మార్కెట్, ఆర్మేనియా జాతీయ గేలరీ, మిస్కాక్ మానుచీయన్ పార్కు ఉన్నాయి.
ఆమె నిత్యం ఖద్దరు ధరించేది. ఆమె వర్ణాంతర వివాహాలు, సహపంక్తి భోజనాలు, కులం అడ్డుగోడలు లేని విశాల హిందూ సంఘాన్ని ఆమె వాంఛించేది. పాప పంకిలంతో కూరుకుపోయిన దేవదాసీల ఉద్దరణకు ఆమె కృషిచేసింది.
దరిశి అన్నపూర్ణమ్మ తెలుగు కవయిత్రి, సామాజిక కార్యకర్త, ఉప్పు సత్యాగ్రహంలో పాల్గొన్న స్వాతంత్ర్య సమరయోధురాలు.
మహాలింగాపురంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు.ప్రాథమిక ఆరోగ్య కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు మూడు, ప్రైవేటు ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాలలు మూడు , ప్రభుత్వ మాధ్యమిక పాఠశాల ఒకటి ఉన్నాయి.సమీప జూనియర్ కళాశాల శంకర్‌పల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు వికారాబాద్లోనూ ఉన్నాయి. సమీప మేనేజిమెంటు కళాశాల దొంతన్ పల్లిలోను, వైద్య కళాశాల, పాలీటెక్నిక్‌లు హైదరాబాదులోనూ ఉన్నాయి.సమీప వృత్తి విద్యా శిక్షణ పాఠశాల వికారాబాద్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు హైదరాబాదులోనూ ఉన్నాయి.
మహాలింగాపురంలో పోస్టాఫీసు సౌకర్యం, సబ్ పోస్టాఫీసు సౌకర్యం ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. లాండ్ లైన్ టెలిఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
మహాలింగాపురం తెలంగాణ రాష్ట్రం, రంగారెడ్డి జిల్లా, శంకర్‌పల్లి మండలం లోని గ్రామం. ఇది మండల కేంద్రమైన శంకర్‌పల్లి నుండి 6 కి. మీ. దూరం లోను, సమీప పట్టణమైన సంగారెడ్డి నుండి 10 కి. మీ. దూరంలోనూ ఉంది.
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి పెదబయలులోను, ప్రాథమికోన్నత పాఠశాల కిముడుపల్లిలోను, మాధ్యమిక పాఠశాల పెదకొండపల్లిలోనూ ఉన్నాయి. సమీప జూనియర్ కళాశాల పెదబయలులోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి.సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ఎం.టి.ఆర్ కార్పొరేషన్ లిమిటెడ్, సన్ హంగ్ కై ప్రాపర్టీస్, హాంకాంగ్ యొక్క మెట్రో ఆపరేటర్, అతిపెద్ద ఆస్తి డెవలపర్ వంటి ఎన్నో సంస్థలు ఈ ఆకాశహర్మ్యం అభివృద్ధికి బాధ్యత వహించాయి. దీనిని యూనియన్ స్క్వేర్ ఫేజ్ 7 గా అభివృద్ధి చేశారు, దీని ప్రస్తుత పేరు అధికారికంగా 2005 లో ప్రకటించబడింది. ఇంటర్నేషనల్ కామర్స్ సెంటర్ 2007 నుండి 2010 వరకు అనేక దశల్లో పూర్తయింది. ఏప్రిల్లో రిట్జ్-కార్ల్టన్ ను, మార్చి చివరలో వేధశాలను ప్రారంభించారు.
ఇంటర్నేషనల్ కామర్స్ సెంటర్ హాంగ్‌కాంగ్ లోని వెస్ట్ కౌలన్ లో ఉన్న ఒక ఆకాశహర్మ్యం. ఇది 484 మీటర్ల ఎత్తుతో 118 అంతస్తులను కలిగి ఉంటుంది. దీనిని కౌలన్ స్టేషన్ లోని యూనియన్ స్క్వేర్ ప్రాజెక్ట్ లో భాగంగా నిర్మించారు. ఇది 2010 లో నిర్మాణం పూర్తయినప్పుడు ప్రపంచంలోనే 4 వ ఎత్తైన భవనం . ఇప్పుడు, ప్రపంచంలోనే 11 వ అత్యంత పొడవైన భవనం, అంతస్తుల సంఖ్యలో ప్రపంచంలోని ఐదవ ఎత్తైన భవనం, హాంకాంగ్లో ఇది అత్యంత ఎత్తైన భవనం.
భవనాలను పరిసర పర్వతాల కన్నా పొడవుగా ఉండటానికి అనుమతించని నిబంధనల కారణంగా ఈ భవన పూర్వ ప్రణాళికల నుండి వెనక్కి తగ్గారు.ఈ భవనం యొక్క అసలు ప్రతిపాదనను కోలూన్ స్టేషన్ దశ 7 అని పిలిచేవారు, ఇది 574 మీటర్లు ఎత్తుతో 102 అంతస్తులు ఉండేది. ఇది హాంగ్ కాంగ్లో ఉన్న భవనాలలో పొడవైనది.
హాంకాంగ్ ద్వీపంలోని విక్టోరియా నౌకాశ్రయానికి నేరుగా హాంకాంగ్లో ఐసీసీ రెండో ఎత్తైన ఆకాశహర్మ్యం, 2 ఇంటర్నేషనల్ ఫైనాన్స్ సెంటర్ , ఈ భవనం ఉంటాయి. హన్సెర్సన్ ల్యాండ్, హాంగ్కాంగ్ ల్యాండ్ మరో ప్రధాన హాంగ్కాంగ్ డెవలపర్తో పాటు ఐఎఫ్సి సన్ హంగ్ చే ఈ ప్రాజక్టు అభివృద్ధి చేయబడింది.
ఈ భవనంలో నేల పైభాగంలో 108 అంతస్తులు, భూగర్భంలో 4 ఉన్నాయి. హాంకాంగ్లో టెట్రాఫోబియా యొక్క ప్రాబల్యం కారణంగా, "4" సంఖ్య ఉన్న అంతస్తులు తొలగించబడ్డాయి. అందువల్ల దీనిని 118 అంతస్తుల భవనంగా లెక్కిస్తారు.
వాంగ్ & ఓయుయాంగ్ లిమిటెడ్ సహకారంతో అమెరికన్ నిర్మాణ సంస్థ కోహ్న్ పెడెర్సెన్ ఫాక్స్ అసోసియేట్స్ ఈ టవర్ను రూపొందించింది.
13 సెప్టెంబరు 2009 న ఆరు శ్రామికులు చనిపోవడానికి కారణమైన లిఫ్ట్ షాఫ్ట్ ప్రమాదం కారణంగా నిర్మాణ పనులను తాత్కాలికంగా నిలిపివేశారు .
రిట్జ్-కార్ల్టన్, హాంగ్ కాంగ్ హోటల్, స్కై 100 అని పిలువబడే ఒక అబ్సేర్వేటరీ వంటి ముఖ్యమైన సౌకర్యాలు ఈ భవనంలో ఉన్నాయి.
అతను ఆంధ్రా యూనివర్సిటీలో పట్టభద్రుడై, మద్రాస్ యూనివర్సిటీలో లా పూర్తి చేసాడు. అతని లోని సేవాభావమే ఆయనను రాజకీయాల్లోకి దించింది. విద్యార్థి దశలో సోషలిస్టుభావాలతో ప్రభావితుడై రాజకీయాల్లోకి ప్రవేశించాడు. మాజీ కేంద్ర మంత్రి అశోక్‌గజపతిరాజు తండ్రి పూసపాటి విజయరామ గజపతి రాజు ప్రధాన అనుచరుడిగా పనిచేశాడు. తెలుగుదేశం పార్టీ ఆవిర్భావం సందర్భంగా నందమూరి తారకరామారావు పిలుపు మేరకు పార్టీలో చేరాడు. ఎన్టీఆర్‌, చంద్రబాబుల నాయకత్వంలో రాష్ట్రం, జాతీయ స్థాయిలో పలు పదవులు నిర్వహించాడు. 1982లో ఎన్టీఆర్‌ టీడీపీని స్థాపించినప్పుడు ఆయనకు వెన్నుదన్నుగా ఉన్నాడు. నేషనల్‌ఫ్రంట్‌ హయాంలో కీలకపాత్ర పోషించారు. ఉత్తమ పార్లమెంటేరియన్‌గా అవార్డు అందుకున్నాడు. తెలుగుదేశం ఎన్నికల ప్రణాళికలో పేదలకు అనుకూలమైన ముఖ్యమైన విధానాల రూపకల్పనలో పొలిట్ బ్యూరో సభ్యుడుగా అతను కీలక పాత్ర పోషించాడు. కిలో రెండు రూపాయల బియ్యం, పంచె, ధోవతి వంటి పథకాల రూపకల్పనలో ముఖ్యపాత్ర వహించాడు.
భీమవరం విద్యా సంస్థను స్థాపించి విద్యారంగంలో అభ్యున్నతికి పాటుపడ్డారు. అదే సమయంలో రైతుల సమస్యలపై ఆయన పోరాడడం మానలేదు. కొల్లేరు పరిరక్షణకు పోరాడాడు. గోదావరి జిల్లాల అస్తిత్వం నిలబెట్టడానికి ఆయన ఎంతో కృషి చేశాడు. గోదావరి జిల్లాలకు ప్రత్యేక యూనివర్సిటీ కావాలని పోరాడాడు. వయసు మించిపోయినప్పటికీ ప్రజాసమస్యలకోసం ఆయన తపించడం ఆపలేదు.
మెంటే పద్మనాభం రాజ్యసభ మాజీ సభ్యులు, కొల్లేరు సరస్సు పరిరక్షణ సమితి నాయకులు, రైతు కార్యాచరణ సమితి అధికార ప్రతినిధి. అతను భీమవరం ఎడ్యుకేషన్‌ సొసైటీ వ్యవస్థాపక కార్యదర్శి. అతను రాజకీయాలను శాసించి గండిపేట మేధావిగా తనదైన శైలిలో ఎన్‌టి రామారావుకు ఎన్నో సలహాలు, సూచనలను ఇచ్చేవాడు.
నేషనల్ ఫ్రంట్ కార్యనిర్వాహక వర్గం కార్యదర్శిగా కీలక బాధ్యతలు నిర్వర్తించాడు. ఢిల్లీలో మెరిడియన్ హోటల్ ప్రక్కన ఉన్న ఆయన ఇల్లు ప్రత్యామ్నాయ రాజకీయాలకు కేంద్రంగా ఉండేది. అతను దేశ రాజకీయాల్లో ఒక ప్రముఖ పాత్ర పోషించి 1994లో పదవీవిరమణ చేశారు.
రాగి, మట్టి, గాజు, ఫెయెన్స్, మెటాలిక్ లేదా చెక్క వస్తువులు, రాయి, కాంస్య లేదా చెక్క, వైద్య పరికరములు, ఉపకరణాలు, సంగీత వాయిద్యాలు, పుస్తకాలు, పత్రాలు, ఫోటోలు, ఫర్నిచర్, త్రవ్వకాల నుండి తయారు చేసిన మోర్టార్స్, బాకీలు, కుండలు, కుండలు, మానవ అవశేషాలు మొదలైన వస్తువులను ఈ సంగ్రహాలయంలో ప్రదర్శిస్తారు. సంగ్రహాలయంలోని విలువైన వస్తువులలో 5000 సంవత్సరాల పురాతనమైన మెట్సోమోర్ నుండి, గోరిస్ నుండి తీసుకువచ్చిన ఫయల్స్, 5000 సంవత్సరాల పురాతన వృత్తము, ఆర్మేనియాలోని జర్హోవిట్ గ్రామంలో జరిపిన త్రవ్వకాలలో భయటపడ్డ దాని కీళ్ళ వ్యాధి యొక్క రికార్డు ఉన్నాయి.
1999 లో, ఈ సంగ్రహాలయాన్ని ఆర్మేనియా రిపబ్లిక్ ఆఫ్ ఆర్మేనియా యొక్క సాంస్కృతిక మంత్రిత్వ శాఖచే ఆర్మేనియాలోని ప్రైవేటు సంగ్రహాలయాలలో ఒకటిగా, రిగాలో పాల్స్ స్ట్రాడిన్స్ వైద్య చరిత్ర సంగ్రహాలయంగా గుర్తించారు. ఈ సంగ్రహాలయంలో ఆర్మేనియా యొక్క సంప్రదాయ వైద్య సాంస్కృతిక, వైద్య వారసత్వాన్ని ప్రతిబింబించే వస్తువులు, వైద్య అభ్యాసన పద్ధతులను సేకరించి, ఉంచడానికి, ప్రదర్శించడానికి, దిగుమతి చేయడానికి, అలాగే ఆర్మేనియా లోపల, బయట అర్మేనియన్ ఔషధం యొక్క సంప్రదాయాలను ప్రదర్శించారు.
రెండవ ప్రపంచ యుద్ధం ముగిసిన సంవత్సారానికే లోమో సోవియట్ యూనియన్ యొక్క మొట్టమొదటి టి ఏల్ ఆర్ కెమెరా, ను రూపొందించింది. వోయిగ్ట్ ల్యాండర్ బ్రిల్లియంట్ స్ఫూర్తిగా ఈ కెమెరా నిర్మాణం జరిగింది. ఒక సుదీర్ఘమైన యుద్ధం నుండి ఆర్థికంగా చిత్తు అయి అప్పుడప్పుడే కోలుకొంటూన్న దేశానికి ఇది గొప్ప విజయమే. దీనికి మరిన్ని మెరుగులు దిద్ది 1949లో లుబిటెల్ కెమెరా విడుదల చేయడం జరిగింది. లుబిటెల్ అనగా అని అర్థం. చవకగా లభ్యమయ్యే లుబిటెల్ ఔత్సాహిక ఫోటోగ్రఫర్ల ప్రియతమ కెమెరా అయ్యింది. ఎప్పటికప్పుడు లుబిటెల్ కు లోమో సంస్థ మెరుగులు దిద్దుకొంటూ వచ్చింది.
లోమో రష్యా లోని సెయింట్ పీటర్స్‌బర్గ్ కేంద్రంగా వైద్య పరికరాలు/చలన చిత్రాలకు కావలసిన కటకాలు/పరికరాలు తయారు చేసే సంస్థ . యొక్క పూర్తి రూపం - అనగా లెనిన్ గ్రాడ్ ఆప్టికల్ మెకానికల్ అసోసియేషన్ అని అర్థం. సోవియట్ యూనియన్ యొక్క ప్రఖ్యాత ఆర్డర్ ఆఫ్ లెనిన్ అవార్డులు లోమో సంస్థకు మూడు లభించినవి.
లోమో సంస్థ లైకా కెమెరా స్ఫూర్తిగా ను తయారు చేసింది. దీనిని అభివృద్ధి చేసి , పయనీర్ కెమెరాలు తయారు చేసింది. ఎస్ ఎల్ ఆర్ కెమెరా అయిన ను తయారు చేసింది.
షాద్నగర్లో నయీం హతమయ్యాడని తెలియగానే నగరంలోని పలు ప్రాంతాలలో ఉన్న అతని అనుచరులు అజ్ఞాతంలోకి వెళ్లారు. నయీం సెల్ నెంబర్ ఆధారంగా నగరంలో ఎవరెవరితో సంబంధాలు ఉన్నాయో పోలీసుల వారి వివరాలు రాబట్టారు. ఈ విషయం తెలియగానే ముఖ్యంగా పాతబస్తీలో ఉన్న అతనికి సంబంధించిన కిరాయి హంతక ముఠాలు కూడా అజ్ఞాతంలోకి వెళ్లారు. నల్గొండలో జరిగిన కొనపూరి రాములు, సాంబశివుడి హత్యకేసులో నిందితులు ఇతని అనుచరులే. వీరంతా బెయిల్పై బయటికి వచ్చారు.
నయీం సామ్రాజ్యంలో బయటపడిన నిజాలు నయీం ఎదిగిన తీరు… ఆయనకు సహకరించిన వారి వివరాలను చూస్తే ఓ సామ్రాజ్యాన్నే నిర్మించుకున్నట్టు బయటపడింది. పోలీసులు, రాజకీయ నాయకుల అండదండలతో నయీం చేసిన నేరాల చిట్టాలో. చీకటి కోణాలు అనేకం వెలుగుచూశాయి. సిట్ విచారణలో ప్రముఖుల పేర్లు కూడా ఉన్నాయన్న ఊహాగానాల నేపథ్యంలో నయీంతో సత్సంబంధాలు నెరపిన వారి గుండెల్లో రైళ్లు పరిగెత్తేయి. నయీం తన స్నేహితులతోనే కాదు. నమ్మిన బంట్లను, తోడబుట్టిన వారిని కూడా సరిగా నమ్మేవాడు కాదు అన్న నిజం బయటపడింది. తన దగ్గర చేరిన వ్యక్తి నయీం చెల్లెలను ప్రేమ వివాహం చేసుకున్నాడన్న కోపంతో వారిద్దరినీ హతమార్చిన కిరాతకుడిగా వెలుగుచూశాడు. చిన్ననాటి స్నేహితుడితో మంచిగా ఉంటూనే వారి సంబంధీకుల భూమిపై కన్నేసి భయకంపితులను చేశాడు. చేయడమే కాదు. వారి ఇంట్లోని ఓ వ్యక్తిని కూడా మట్టుబెట్టాడు. అన్నం పెట్టిన ఇంటికే కన్నం వేసిన దుర్మార్గుడిగా తేలాడు.
ఇక నయీం పుట్టలో నాగుపాముల వంటి వారి చరిత్ర ఒక్కొక్కటిగా వెలుగులోకి వచ్చాయి. వందల మందిని తన అనుచరగణంగా ఏర్పరుచుకున్న నయీం. ఒక్కొక్కరికీ ఒక్కో బాధ్యతలను అప్పగించేవాడు. భూముల వ్యవహారాలు ఒకరు చూస్తే బెదిరింపులు మరొకరు చూసే వారు . ఆర్ధిక లావాదేవీలు మాత్రం నయీం తన తమ్ముడికే అప్పగించాడు. వేల కొద్ది ఎకరాలను తన పరం చేసుకున్న నయీం… వాటిని తన బంధుగణం, తోడబుట్టిన వారి మీదే కాదు. అత్యంత సన్నిహితులుగా మెలగిన వారి పేర్ల మీద రిజిస్ట్రేషన్లు చేయించాడు. నయీం తన మకాం ఒకే చోట కాకుండా పొరుగురాష్ట్రాల్లోనూ విస్తరించుకున్నాడు.
నయీం ఎన్‌కౌంటర్‌ పైన ఎన్ని ఊహాగానాలున్నా. ప్రభుత్వం సిట్ను వేసి విచారిస్తుండడంతో ఈ విషయాలన్నీ బయటపడ్డాయి. కొందరు సీబీఐ విచారణ వేయాలని డిమాండ్ చేశారు. ఏదిఏమైనా. బయటపడిన నేతలు, పోలీసుల పాత్రపై ప్రభుత్వం చర్యలు తీసుకుంది. నయీం పుట్టలోని నాగుపాములను ఏరిపారేస్తుందా. లేదా అన్నది రాజకీయంగా అంత్యంత ప్రాధాన్యతను అప్పుడు సంతరించుకుంది.
నయీం ఎంత కిరాతకుడో అంత భయస్తుడు కూడా. అందుకే తన మకాంను ఒకే చోట కాకుండా నిత్యం మార్చేవాడు. అంతేకాదు… చిన్నారులను తన కవచంలా ఉపయోగించుకునేవాడు. స్వతహాగా స్త్రీ లోలుడైన నయీం… మహిళలనే తన గన్మెన్లుగా పెట్టుకునే వాడన్న ప్రచారం ఉంది. బయటకు ఎక్కడికి వెళ్లినా చిన్నారులు, మహిళలు తన వెంట ఉండాల్సిందే. ఎవరైనా చూస్తే ఫ్యామిలీ అన్నట్టుగా ఇతరుల దృష్టి మరల్చేవాడు. ముక్కుపచ్చలారని అమ్మాయిలపై అఘాయిత్యాలకు పాల్పడ్డాడని వెలుగులోకి వచ్చింది. తన మాట వినని అమ్మాయిల పట్ల క్రూరంగా ప్రవర్తించడమే కాదు. కాదు కూడదంటే వారిని హతమార్చేవాడు. తన పర భేదం లేకుండా నయీం తన దుర్మార్గాలను కొనసాగించేవాడు. నయీం బాధితులు అనేక మంది ఉన్నారు. విదేశాల్లో కూడా ఉన్నవారున్నారు. సిట్ అధికారులు ఇచ్చిన ధైర్యంతో వాళ్లిచ్చిన ఫోన్ నెంబర్ కు ఫోన్ చేసి నయీం అకృత్యాలను వివరించారు. వందల సంఖ్యలో సిట్ అధికారులకు బాధితుల నుంచి ఫోన్లు వచ్చాయి. ఈ నేపథ్యంలో అన్నింటిని లెక్కలోకి తీసుకుంటూనే విచారణలో ముందుకు సాగారు. వారిలో ప్రముఖులు కూడా ఉన్నట్టు తెలిసింది. ఏకంగా ఓ ప్రజాప్రతినిధి అయితే తనను ఎమ్మెల్సీగా పోటీ చేయొద్దని చేస్తే చంపేస్తానని తన అనుచరులతో నయీం బెదిరించాడని బాహాటంగానే ప్రకటించాడు.
తెలుసుకోవాలంటే వివ‌రాల్లోకి వెళ్లాలి. న్యాయ‌స్థానం అనుమ‌తితో న‌యీం ప‌డ‌క‌గ‌దిని తెరిచిన పోలీసులు అక్క‌డ ఉండే వ‌స్తువుల‌ను చూసి అవాక్క‌య్యారు. ఆ గ‌ది ప‌డ‌క గ‌దిలాగా లేద‌ట‌. బంగారు గ‌నిలాగా క‌నిపించింద‌ట‌. 2 గోనె సంచుల నిండా బంగారం. ఏకే 47, సెనైడ్ గ‌న్‌, 30 విగ్గులు, 5 మేక‌ప్ కిట్లు, 1000 జ‌త‌ల బ‌ట్ట‌లు, వంద‌ల డాక్యుమెంట్లు, ప్రామిస‌రీ నోట్లు, ఒక శాటిలైట్‌ ఫోన్ వంటి ప‌రిక‌రాల‌తో నిండి ఉంద‌ట‌. దీన్ని బ‌ట్టి చూస్తే న‌యీం ఎంత అభ‌ద్ర‌తా భావంతో బ‌తికారో అర్థ‌మ‌వుతోంది. ఎక్క‌డికి బ‌య‌ట‌కు వెళ్లినా ఎవ‌రూ క‌నుక్కోకుండా, పోలీసుల భారి నుంచి త‌ప్పించుకునేంద‌కు విగ్గులు పెట్టుకుని, మేక‌ప్‌లు చేసుకుని వెళ్లేవార‌ని తెలుస్తోంది. కాగా న‌యీం అక్ర‌మంగా, బెదిరించి సంపాదించిన ఆస్థులు త‌వ్వే కొద్ది బ‌య‌ట ప‌డ్డాయి. అప్ప‌టికే వేల కోట్లు బ‌య‌ట ప‌డ‌గా. ఇంకా బ‌య‌ట‌కు రాని లెక్క‌లు చాలానే ఉన్న‌ట్లు స‌మాచారం.
నయీం చేసిన అనేక దారుణ హత్యల్ని ఇప్పటికీ పోలీసులే మర్చిపోలేరు. అజ్ఞాతంలో ఉండగానే భువనగిరిలో ప్రజాగాయని బెల్లి లలిత దారుణ హత్యతో నయీం పేరు రాష్ట్రవ్యాప్తంగా మారుమోగింది. గ్రేహౌండ్స్కు ఆద్యుడైన ఐపీఎస్ అధికారి కేఎస్ వ్యాస్ హత్య కేసులోనూ ఇతను నిందితుడు. ఈ కేసు 14 ఏళ్ల తరవాత కోర్టులో వీగిపోయింది. పౌర హక్కుల నేతలు పురుషోత్తం, కరుణాకర్లను పట్టపగలే తెగనరికిన కేసుల్లో కూడా నయీం పాత్ర సుస్పష్టం. మరో నేత ఆజం అలీనీ చంపినట్లు ఆరోపణలున్నాయి. మాజీ మావోయిస్టులు గణేశ్, ఈదన్న హత్య వెనకా నయీమే మాస్టర్మైండ్ అని పోలీసులు చెప్తుంటారు. ఎల్బీ నగర్కు చెందిన రియల్టర్ రాధాకృష్ణ, మాజీ మావోయిస్టు నేత, టీఆర్ఎస్ నాయకుడు కె.సాంబశివుడు, రివల్యూషనరీ పేట్రియాటిక్ టైగర్స్ వ్యవస్థాపకుడు పటోళ్ల గోవర్ధన్ రెడ్డి… ఇలా అనేక దారుణ హత్యలకు నయీం, అతడి గ్యాంగ్ కేరాఫ్ అడ్రస్ గా మారిపోయాయి. అనేక కోర్టుల్లో నయీంపై నాన్బెయిలబుల్ వారెంట్లు పెండింగ్లో ఉన్నాయి
పైన పేర్కొన్న మూడూ ఒకటి రెండు హత్యా నేరాలకు సంబంధించినవే. 1986లో కరీంనగర్‌ జిల్లా ఎస్‌పిగా ఉన్న అశోక్‌ ప్రసాద్‌ మొదలు నయీం ఎన్‌కౌంటర్‌ దాకా పోలీసు అధికార యంత్రాంగం కోవర్టులను పోషిస్తూ వస్తున్నారనడానికి మాత్రమే పై ఉదాహరణలు . 1995-97 మధ్యకాలంలో మెదక్‌ జిల్లా ఎస్‌పిగా పనిచేసిన వి.కె. సింగ్‌ ప్రజా ఉద్యమాలను అణచడానికి ప్రజాదర్బార్‌లు, పీపుల్స్‌ కౌన్సిల్‌లు, గ్రామరక్షక దళాలు మొదలుకొని, సిపిఐ ప్రజా పార్టీ వరకు ఏర్పరిచి ఫ్యూడల్‌ కచేరి సంప్రదాయాలను కొనసాగించాడు. ఇవి చట్టవిరుద్ధమని ఎపిసిఎల్‌సి హైకోర్టులో రిట్‌ వేయగా వాటిని రద్దు చేయాలని హైకోర్టు తీర్పు చెప్పింది. న్యాయం కోసం నేను కోర్టులనైనా, చట్టాలనైనా ఎదిరిస్తానని ఆయన బహిరంగంగా ప్రకటించి రాష్ట్ర ప్రభుత్వ మద్దతుతో ఆ తీర్పును సవాల్‌ చేస్తూ మరో రిట్‌ వేసి ఒక ఫ్యూడల్‌ ప్రభువులా చెలామణి అయ్యాడు.
ఏకంగా డీజీపీ స్థాయి అధికారులే నయీంతో నేరాలకు దిగారన్న అపవాదు ఉండేది. నక్సలైట్ల ఆచూకీని తెలుసుకునేందుకు నయీం వంటి నల్లత్రాచులను పాలు పోసి పోలీసులు పెంచారన్న దుష్ప్రచారం విస్తృతంగా సాగింది. ఇప్పుడు ఆ నల్లత్రాచే. కొంతమందికి రివర్స్ అయితే. మరికొంతమంది జీవితాలను చీకటిమయం చేసేలా చేసింది. పోలీసులు, ప్రజాప్రతినిధుల అండదండలకు తోడు తన దూకుడు తనంతో తెలుగురాష్ట్రాల్లో విస్తృతంగా రెచ్చిపోయిన నయీం. అనేక మందిని చంపడమే కాదు… కొంతమందిని ఏకంగా మాయం చేశాడు కూడా. ఎన్‌కౌంటర్‌ కు ముందు స్టీల్ సిటీ విశాఖపట్నంపై కూడా కన్నేసిన నయీం అక్కడ కూడా తన దందాలకు తెరతీశాడన్న ప్రచారం ఉంది. ఈ నేపథ్యంలో అక్కడకి వెళ్లిన ఓ బృందం నయీం ఎక్కడెక్కడ తిరిగాడు. ఎవరెవరిని కలిసి ఉంటాడన్న దానిపై ఆరా తీశారు.
సొహ్రాబుద్దీన్ బూటకపు ఎన్కౌంటర్ కేసులో నిందితుడైన నయీంను ఆచూకీ లభించకపోవడంతో సిబిఐ పోలీసులు 2010 మార్చి 24న నయీం బంధువులను, నల్గొండ జిల్లా చౌటుప్పల్ మండలం దేవలమ్మ నాగారం విడిఒ అధికారి ఫహీమ్ను కోఠిలోని సిబిఐ కార్యాలయంలో విచారించి వదిలేశారు. వనస్థలిపురంలో ఉంటున్న ఫహీమ్ అదే రోజు ఇంటికి వచ్చాకా పిల్లాడికి ఫారెక్స్ డబ్బా తెస్తానని షాప్కు వెళ్లి అక్కడి నుంచి అదృశ్యమయ్యాడు. సిబిఐ అధికారులు విచారించి వదిలిన గంటకే నయీం దగ్గరి బంధువు ఫహీమ్ అదృశ్యం మిస్టరీ నేటికి వీడలేదు. సొహ్రాబుద్దీన్ తన భార్యతో నగరానికి వచ్చినప్పుడు నయీం వారికి ఆశ్రయం కల్పించిన విషయం ఫహీమ్కు తెలుసని సిబిఐకి తెలిసింది. ఆశ్రయం కల్పించినట్లు కల్పించే గుజరాత్ పోలీసులకు అప్పగించాడని నయీంపై ఆరోపణలు ఉన్నాయి.
భువనగిరి పట్టణం బీచ్‌మెుహల్లా దర్గా సమీపంలో నివాసముండే ఎండీ నిజాముద్దీన్,అయేషాబేగం దంపతులకు ఇద్దరు కుమారులు, ఇద్దరు కుమార్తెలు సంతానం. ఇందులో నయీం పెద్ద కుమారుడు. తమ్ముడు సలీం, అక్క సలీమాబేగం. నయీం భార్య ఫర్హానా. నయీం పట్టణంలోని బీచ్‌మహలా ఉన్నత పాఠశాలలో చదువుతూ ఎన్‌ఎస్‌యూఐ విద్యార్థిసంఘంలో చురుకుగా పాల్గొనేవాడు. విద్యార్థి దశలోనే రాడికల్‌ భావాలతో పీపుల్స్‌వార్‌లో చేరిన నయీం 1989లో తొలిసారిగా యాదగిరిగుట్టలో పోలీస్‌లపై బాంబు దాడి చేసి అరెస్ట్‌ అయ్యాడు. దీంతో పోలీస్‌లు అతడిని జైలుకు పంపించారు. అక్కడి నుంచి బెయిల్‌పై వచ్చిన తర్వాత పార్టీలో వచ్చిన విభేదాలతో లొంగిపోయిన నయీం జైలు జీవితం గడుపుతూనే పోలీసులకు కోవర్టుగా మారాడు.
ఆయన సమ సమాజ స్థాపన కోసమంటూ మూడు దశాబ్దాల క్రితం పీపుల్స్ వార్‌లో చేరాడు. వార్ అగ్రనేతలు పటేల్ సుధాకర్రెడ్డి, శాఖమూరి అప్పారావుల వద్ద శిష్యరికం చేసి వారికి సన్నిహితుడిగా మెలిగాడు. నక్సలైట్‌గా జీవితం ప్రారంభించిన నయీం, ఆ తరవాత నక్సలైట్లను అంతం చేయడమే తన జీవితాశయమని ప్రకటించాడు, దీనికి సంబంధించి అనేక చోట్ల ప్రదర్శనలను కూడా నిర్వహించాడు. ఈ పరిణామం క్రమంలోనే పోలీసులు నయీంను చేరదీసి తమ అజ్ఞాత కార్యకలాపాల్లో ఉపయోగించడం ప్రారంభించాడు. ఓ దశలో కోవర్టుగా మారి నక్సలైట్ల రహస్యాలను పోలీసులకు చేరవేసేవాడని కూడా చెబుతారు. నయీం ఇచ్చిన సమాచారంతోనే అనేక ఎన్‌కౌంటర్లలో పీపుల్స్‌వార్, మావోయిస్టు నేతల్ని పోలీసులు మట్టుపెట్టారు.
కరీంనగర్‌ జిల్లా పీపుల్స్‌వార్‌ కార్యదర్శి, రాష్ట్ర కమిటీ సభ్యుడు మల్కాపురం భాస్కర్‌ పాలకుర్తి పక్కన చీటూరు గ్రామానికి చెందిన చంపే పనిని ఆ జిల్లా ఎస్‌పి జడల నాగరాజు అనే దళ సభ్యునికి అప్పగించాడు. ఆ పని పథకం ప్రకారం చేసినందుకు విజయ్‌ తల మీద ఉన్న బహుమతిని డిజిపి ఎచ్‌జె దొర అప్పటి హోంమంత్రి మాధవరెడ్డి స్వయంగా జడల నాగరాజుకు అప్పగించారు. ఇది ఎలక్ట్రానిక్‌ మీడియాలో కూడా ప్రదర్శింపబడినప్పుడు హత్య చేశానని స్వయంగా ఒప్పుకుంటున్న వ్యక్తికి ప్రభుత్వాలు బహుమానాలు ఇవ్వడం ఏమిటని అప్పటి ఎపిసిఎల్‌సి కార్యదర్శి బాలగోపాల్‌ హైకోర్టులో పిటిషన్‌ వేశాడు. హైకోర్టు ఆ పిటిషన్‌ను అసలు విచారించనే లేదు.
నయీం పోలీసు ఉన్నతాధికారులతో సంబంధాలు ఏర్పాటు చేసుకున్నాడు. వారి చేతిలో ‘ఆయుధం’గా మారాడు. చట్ట పరిధిలో చేయలేని అనేక పనుల్ని పోలీసులు అతడితో చేయించుకుంన్నారు. ఇదే అతడి బలంగా మారిందని కూడా కొందరు అధికారులంటారు. నయీంకు కొందరు పోలీసులే సహకరిస్తున్నారన్న ఆరోపణలున్నాయి. ఈ ‘పోలీసు ఆయుధం’ జాడను సీబీఐ కూడా కనిపెట్టలేకపోయిందంటే పరిస్థితిని అర్థం చేసుకోవచ్చు. దేశవ్యాప్తంగా సంచలనం సృష్టించిన సొహ్రాబుద్దీన్ బూటకపు ఎన్కౌంటర్ కేసులో నయీం కోసం గుజరాత్ పోలీసులతో పాటు సీబీఐ కూడా గాలించింది. కానీ వారెవరికీ అతని జాడయినా తెలియలేదు.
1998లో లొంగిపోయిన నక్సలైట్‌ ఈదన్నను తన వ్యక్తిగత కక్షతో జైలులో ఉండి నయీం చంపించిన తీరుతో అవిభక్త ఆంధ్రప్రదేశ్‌ ఎస్‌ఐబి చాలా అబ్బురపడింది. తన చెల్లెలిని అవమానపరిచాడనే అక్కసుతో నయీం ఈదన్నను నరికి, శిరస్సు వేరు చేసి కనుగుడ్లు తెచ్చి చూపాలని తమ్ముడు అలీముద్దీన్‌కు పని అప్పగించాడు. ఆ పనిచేసి ఆ కనుగుడ్లు పట్టుకొచ్చి జైలులో నయీంకు అతని తమ్ముడు చూపాడు. ఇంత నిర్దాక్షిణ్యంగా వ్యవహరించగల నరరూప పాశాన హృదయుడైన ఆ మనిషిని కోవర్టుగా పోలీసులు నయీంను చేరదీసి తమ అజ్ఞాత కార్యకలాపాల్లో ఉపయోగించడం ప్రారంభించారు.
నయీం నేరాలు చేయించే విధానమే వేరు ఆ తరవాత సదరు నిందితులు అరెస్టయ్యే విధానం ఆద్యంతం పక్కాగా ఉంటాయి. అందుకే ఏ కేసులోనూ పోలీసులు నయీంకు వ్యతిరేకంగా పక్కా ఆధారాలు సేకరించలేకపోయారు. సైబరాబాద్, హైదరాబాద్లకు చెందిన కొందరు యువకులను, నేరగాళ్లను చేరదీసి నయీం తన సామ్రాజ్యాన్ని విస్తరించాడు. ఈ ముఠా కుట్రల్ని జంట కమిషనరేట్ల పోలీసులు అనేక సార్లు ఛేదించారు. అయితే నేరాలకు పాల్పడేది ఒకరైతే, 48 గంటల్లోనే లొంగిపోయే వారు మరొకరు అందుకే ఏ కేసులోనూ నయీం వ్యవహారం పూర్తిస్థాయిలో వెలుగులోకి రాలేదు.
నయీం ఎన్‌కౌంటర్‌ తరువాత అతను కోవర్టు అవునా కాదా అనే చర్చ జరిగినప్పుడు కనీసం ఇద్దరు డిజిపి స్థాయి పోలీసు అధికారులు విప్లవోద్యమాన్ని అణచడానికి ఇటువంటి ఇన్‌ఫార్మర్‌ వ్యవస్థను ఉపయోగించడం చట్టబద్ధమే అనే పద్ధతిలో మీడియాకు ఇంటర్వ్యూలు కూడా ఇచ్చారు. డిజిపిగానూ, వివిధ హోదాల్లోనూ పనిచేసిన దినేశ్‌రెడ్డి స్వయంగా తనకు నయీంపై చర్య తీసుకునే అధికారం ఇవ్వాలని ప్రభుత్వాన్ని కోరినట్లు చెప్పాడు. ఇంక జనాంతికంగా ప్రతి ఒక్క పోలీసు అధికారి నయీంను ఏమీ చేయలేని తమ అసహాయతను ప్రకటించిన వాళ్లే.
1999లో బెల్లి లలితను పదిహేడు ముక్కలుగా ఖండించిన దగ్గరి నుంచి తెలంగాణ రాష్ట్రం ఏర్పడిన తరువాత సాంబశివుని తమ్ముడు రాములును హత్య చేసే దాకా పదిహేడేళ్లు కోవర్టుగానూ, గ్యాంగ్‌స్టర్‌గానూ వ్యవహరించిన నయీముద్దీన్‌కు రాజకీయాల్లో ఏ నాయకునికీ, ప్రభుత్వ యంత్రాంగంలో ఉన్న ఏ పోలీసు అధికారికీ సంబంధాలు లేవని తెలంగాణ ప్రభుత్వ హోం శాఖ హైకోర్టులో కౌంటర్‌ ఫైల్‌ చేసింది.
నయీంను ఎన్‌కౌంటర్‌లో మహబూబ్‌నగర్ జిల్లా షాద్‌నగర్‌ లోని మిలీనియం టౌన్‌షిప్‍‌లో తలదాచుకున్న నయీంను పోలీసుల ఎదురుకాల్పుల్లో హతమార్చారు.ఆయన ఉంటున్న ఇంటికి షాద్ నగర్‌కు నయీం వచ్చాడన్న పక్కా సమాచారంతో గ్రే హౌండ్స్ రంగంలోకి దిగింది. 8 ఆగష్టు 2016 సోమవారం ఉదయం నయీం తలదాచుకున్న భవనాన్ని గ్రేహౌండ్స్ పోలీసులు చుట్టుముట్టి అతడిని చంపారు .
ఇటువంటి ప్రయత్నం ప్రభుత్వం అంతకు ముందే కత్తుల సమ్మయ్యతో ప్రారంభించింది. వ్యాస్‌ హత్యకేసులో టాడాకేసులో ఉన్న కత్తుల సమ్మయ్యకు క్షమాభిక్ష పెట్టి అరెస్టు కూడా చేయకుండా తన దళసభ్యులను నిద్రలో చంపివచ్చే కార్యక్రమాన్ని హుజూరాబాద్‌ స్థానిక సిఐ అప్పగించాడు. ఇటువంటివే పావురాలగుట్ట లోను, కరీంనగర్‌ జిల్లాలోను మరికొన్ని కోవర్టు హత్యలు జరిగినవి.
నయీముద్దీన్ అలియాస్ భువనగిరి నయీం కరుడుగట్టిన నేరస్తుడు, నరహంతకుడు. ఆయన గ్యాంగ్‌స్టర్‌ గా రెండు దశాబ్దాలకు పైగా నేర చరిత్ర ఉంది. ఆయనకు 40 కి పైగా హత్యలు, బెదిరింపులు కేసులతో పాటు లెక్కలేనన్ని సెటిల్మెంట్లను తన ఖాతాలో వేసుకుని ఆంధ్రప్రదేశ్, తెలంగాణ రాష్ట్రాల పోలీసులకు మోస్ట్ వాంటెడ్ క్రిమినల్ గా మారాడు.
ఒక మంత్రి స్వయంగా తెలంగాణ శాసనసభలోనే తన డ్రైవర్‌ను నయీం కిడ్నాప్‌ చేశాడని చెప్పాడు. సిట్‌ విచారణ సందర్భంగా ఐదుగురు మంత్రులు, నలభై ఆరు మంది రాజకీయ నాయకులు, పద్దెనిమిది మంది ఐపిఎస్‌ ఆఫీసర్లు భయానికో, స్వప్రయోజనాలకో నయీం సంబంధాల్లో ఉన్నారని సిట్‌ మీడియాకు లీక్‌లు ఇచ్చిపోయింది.